IN nomine sanctæ  indiuiduæ Trinitatis LOTHARIVS gratia Dei Rex. Præcessorum nostrorum consuetudines Regum obtinemus, si familiariter congruis in petitionibus fideles nostros exaudimus. Quapropter vniuersæ sanctæ Dei Ecclesiæ, nostrorumque omnium fidelium tam præsentium quam  futurorum animis notum esse volumus, quoniam domina mea mater gloriosissima GERBERGA Regina per consensum suorum nostrorumque fidelium, accessit nostræ præsentiæ serenitatem maternis cum iussionibus rogans, vt Monasterium quod est situm in Comitatu Trahesino in honore S. Amandi, dicatumque, eo quod absque Rectoribus etiam veluti inhabitabilibus locis, Monasterio CLVNIACENSI suisque Rectoribus subderemus, cum suis omnibus ad se pertinentibus tam in villis quam in prædiis omnibus, cum mancipiis vtriusque sexus, pratis, vineis, siluis, aquis, aquarumque decursibus,  regressibus,  exitibus. Cui assensum præbentes, quod æquum fuerat, petitiones....... in harum iussione vt in aliis suscepimus, præfatumque Monasterium S. Amandi cum omni integritate, vt iam dictū est, iam dicto Cluniacensi Monasterio subdendo concessimus eo statu, vt inquantum Deus illis suppeditauerit auxilium, eum construant, locumque habitabilem, prout potuerint, reddant, quatenus cunctipotens Deus ibi iugiter laudetur cum Sanctis, dominaque mea gloriosissima nobiscum mater, quæ hoc statuit, æternæ felicitatis præmio Christo largiente donetur. Et quo firmius credatur, stabiliusque possideatur, manu propria subterfirmauimus,  annulo nostræ authoritatis insigniri iussimus. Signum domni  gloriosissimi LOTHARII Regis. [Monogramme] Gebo humilis Quæstor ad vicem Artoldi Archiepiscopi, summique Cancellarij cognouit. Datum IX. Kal. Decembr. regnante gloriosissimo LOTHARIO Rege anno V. Ind. III. Actum Diuioni in palatioter, Amen.